CELEX: 32021D0215(02)
Language: fi
Date: 2020-12-02 00:00:00
Title: Komission päätös, annettu 2 päivänä joulukuuta 2020, maksujärjestelmämarkkinoiden asiantuntijaryhmän perustamisesta annetun päätöksen 2011/C 253/04 muuttamisesta sen voimassaoloajan osalta 2021/C 52 I/02

15.2.2021   
               
               
                  FI
               
               
                  Euroopan unionin virallinen lehti
               
               
                  CI 52/3
               
            
         KOMISSION PÄÄTÖS,
         annettu 2 päivänä joulukuuta 2020,
         maksujärjestelmämarkkinoiden asiantuntijaryhmän perustamisesta annetun päätöksen 2011/C 253/04 muuttamisesta sen voimassaoloajan osalta
         (2021/C 52 I/02)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         sekä katsoo seuraavaa:
         
                     (1)
                  
                  
                     Komissio perusti 29 päivänä elokuuta 2011 annetulla päätöksellä 2011/C 253/04 (1) maksujärjestelmämarkkinoiden asiantuntijaryhmän. Päätöstä on määrä soveltaa 31 päivään joulukuuta 2020. Asiantuntijaryhmän tarkoituksena on tarjota komissiolle virallinen foorumi, jolla voidaan käydä jäsenneltyä näkemysten vaihtoa markkinatoimijoiden kanssa Euroopan parlamentin ja neuvoston direktiivin (EU) 2015/2366 (2) täytäntöönpanoon ja tulkintaan liittyvistä kysymyksistä.
                  
               
                     (2)
                  
                  
                     Komissio antoi Euroopan parlamentille, neuvostolle, Euroopan talous- ja sosiaalikomitealle ja alueiden komitealle 24 päivänä syyskuuta 2020 tiedonannon EU:n vähittäismaksustrategiasta (3).
                  
               
                     (3)
                  
                  
                     Eri puolilla Eurooppaa toteutetaan parhaillaan aloitteita, joiden tarkoituksena on kannustaa ja ohjata markkinoita lisäämään standardointia ja innovointia, muun muassa korttimaksuja käsittelevän osallisryhmän, euromaksualueen vähittäismaksuneuvoston ja Euroopan maksuneuvoston puitteissa. Näiden aloitteiden vuoksi on edelleen tarpeen tarjota virallinen foorumi sidosryhmille, jotta voidaan jatkaa jäsenneltyä näkemysten vaihtoa tähän kehitykseen liittyvistä kysymyksistä. Näin ollen on asianmukaista, että maksujärjestelmämarkkinoiden asiantuntijaryhmä jatkaa työtään vielä viiden vuoden ajan.
                  
               
                     (4)
                  
                  
                     Sen vuoksi 29 päivänä elokuuta 2011 annettua päätöstä 2011/C 253/04 olisi muutettava,
                  
               ON PÄÄTTÄNYT SEURAAVAA:
         
            Ainoa artikla
            Korvataan 29 päivänä elokuuta 2011 annetun päätöksen 2011/C 253/04 8 artiklassa päiväys ”31 päivään joulukuuta 2020” päiväyksellä ”31 päivään joulukuuta 2025”.
         
         
            Tehty Brysselissä 2 päivänä joulukuuta 2020.
            
               
                  Komission puolesta
               
               Mairead McGUINNESS
               
                  Komission jäsen
               
            
         
         
            (1)  Komission päätös, annettu 29 päivänä elokuuta 2011, maksujärjestelmämarkkinoiden asiantuntijaryhmän perustamisesta (EUVL C 253, 30.8.2011, s. 3).
         
            (2)  Euroopan parlamentin ja neuvoston direktiivi (EU) 2015/2366, annettu 25 päivänä marraskuuta 2015, maksupalveluista sisämarkkinoilla, direktiivien 2002/65/EY, 2009/110/EY ja 2013/36/EU ja asetuksen (EU) N:o 1093/2010 muuttamisesta sekä direktiivin 2007/64/EY kumoamisesta (EUVL L 337, 23.12.2015, s. 35).
         
            (3)  COM(2020) 592 final.